Diari Oficial de la Generalitat Valenciana


Sumari del DOGV 8854, del 10-07-2020 (2020/5418)

Extracte de la Resolució de 15 de juny de 2020, del Vicerectorat d'Ocupació i Programes Formatius, per la qual s'aproven les bases reguladores i es convoca la setena edició del concurs «5UCV STARTUP», en el marc del programa «Campus de l'Emprenedoria Innovadora», en compliment del conveni subscrit amb la Conselleria d'Economia Sostenible, Sectors Productius, Comerç i Treball per a la realització d'activitats d'aquest programa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8854

Data del DOGV
:   10-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5418


Data del document
:   15-06-2020

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 15 de juny de 2020, del Vicerectorat d'Ocupació i Programes Formatius, per la qual s'aproven les bases reguladores i es convoca la setena edició del concurs «5UCV STARTUP», en el marc del programa «Campus de l'Emprenedoria Innovadora», en compliment del conveni subscrit amb la Conselleria d'Economia Sostenible, Sectors Productius, Comerç i Treball per a la realització d'activitats d'aquest programa. [2020/5418]  
  
  
BDNS (identif.): 514548.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Podrà participar en la categoria STARTUP qualsevol microempresa o petita o mitjana empresa que tinga:  
- Almenys un fundador que siga estudiant, diplomat o titulat de la Universitat de València.  
- Activitat comercial.  
- Seu social a la Comunitat Valenciana.  
- Una antiguitat màxima de tres anys en la data límit de presentació de sol·licituds de participació en el concurs.  
Es podran presentar empreses amb forma societària mercantil, així com empresaris individuals.  
Podran participar en la categoria junior els emprenedors amb un projecte empresarial que encara no estiga constituït com empresa. Almenys un dels integrants de l'equip haurà de ser estudiant, diplomat o titulat de la Universitat de València.  
Els guanyadors del concurs d'anys anteriors podran tornar a presentar-s'hi sempre que ho facen amb idees diferents o en una categoria diferent de la categoria en què van ser guanyadors.  
  
Segon. Objecte  
La vicerectora d'Ocupació i Programes Formatius convoca el VII concurs «5UCV STARTUP», amb l'objectiu de seleccionar les millors iniciatives d'emprenedoria i trajectòries empresarials dels campus de la Universitat de València atenent el seu creixement, caràcter innovador, estratègia empresarial i aportació a l'entorn.  
  
Tercer. Bases reguladores  
https://www.uv.es/uvempren/\_1593600941443\_convcatoria\_startup\_20\_val.pdf\_red\_1.pdf  
  
Quarta. Quantia  
Per finançar els premis la Universitat de València aportarà una quantitat màxima de 19.500 euros, amb càrrec a la clau orgànica 4716912986, clau específica 12619514 del seu pressupost, en el cas que les candidatures presentades per la Universitat de València resulten premiades pels Comitès de Selecció els membres dels quals seran nomenats pel director general d'Economia, Emprenedoria i Cooperativisme. El concurs està finançat per la Conselleria d'Economia Sostenible, Sectors Productius, Comerç i Treball a través de la línia nominativa S7864000 Campus de l'Emprenedoria Innovadora.  
  
Cinquena. Termini de presentació de sol·licituds  
El termini per a la presentació de les sol·licituds començarà l'endemà de la publicació d'aquesta resolució en el Diari Oficial de la Generalitat Valenciana i acabarà l'11 de setembre de 2020.  
  
València, 15 de juny de 2020.- La rectora, p. d. (DOGV 27.06.2019), la vicerectora d'Ocupació i Programes Formatius: M. Adela Valero Aleixandre.